Frank Coetzee - Soek Jy Dalk Werk?
Soek Jy Dalk Werk?
"God gee vir niemand werk nie, ook nie geld of kos of klere nie; God is in ons en alles is daar maar dit is ons verantwoordelikheid om ons geloof in DAAD te volvoer".
"God gee vir niemand werk nie, ook nie geld of kos of klere nie; God is in ons en alles is daar maar dit is ons verantwoordelikheid om ons geloof in DAAD te volvoer"
Geloof sonder die daad is nutteloos, so om te bid dat "god" vir ons werk gee, dat "god" voorsien, dat 'god" ons sal beskerm of help of of of of, is om te verwag dat GOD ons dienaar moet wees, vir ons moet gee en help en voorsien, kos op ons tafel sit en sommer ook skottelgoed was daarna.
ONS is GOD se dienaars en God is in ons, en dit is ONS wat die geloof, sy woord, lewendig moet maak in ons lewe.
Die Bybel se God is GEES en dit wat vlees, natuurlik is, gaan hom nie aan nie so God bemoei hom nie met die natuurlike, vleeslike lewe van ons nie. God is Liefde, God is Gees, God is in alles, en DAARDEUR voorsien hy, DEUR die natuur, selfs kos aan elke voeltjie, maar beslis nie ontbyt in die bed nie.
God is nie 'n Harry Potter towerstaffie swaaiende "god" nie en sal nie 'n bord kos voor 'n honger kind optower selfs al bid die hele wereld saam daarvoor nie. God is Gees en Liefde en in ons en iemand, selfs net een persoon, moet uit die vrugte van die gees, uit liefde, opstaan, 'n bord kos gaan maak en voor daardie honger kind sit en daardeur die geloof deur die daad volvoer.
EK IS DOOF, 100% GEHOORGESTREMD en dit is NIE maklik vir 'n dowe, "kommunikasie disabled" persoon om in die stawe horende wereld mee te ding war alles oor kommunikasie gaan nie, tog werk ek al 10+ jaar vir myself, het ek en sal nog dinge doen wat min horende mense my kan nadoen, met net matriek, geloof in myself en God en die bereidwilligheid om my geloof in daad te volvoer.
Daar is seker honderduisende mense daar buite wat sit en WAG, ja wag vir werk, vir "god", vir iemand anders om vir hulle werk te gee, hulle met 'n lepel te voer want hulle kan nie vir hulself dink nie, vir hulself werk en doen nie, nie eens inligting, eboeke, hulp en raad en motivering wat GRATIS beskikbaar is, lees nie want dit is teveel moeite.
Ek probeer al hoe lank om mense te kry en aan te moedig om SAAM met my te begin vir hulself werk maar ek loop my vas teen bogemelde, teen negatiewiteit, twyfel, ongeloof en sulke dinge van die duiwel, want net soos die goeie, die geloof, liefde, opregtheid, hardwerkendheid, fluksheid, bereidwilligheid, vrugte van die gees, van God in ons is, net so is die teenoorgestelde die vrugte van die vlees, van die duiwel in ons.
Ja maar daar is scams, ja maar ek het nie geld nie, ja maar ek weet nie hoe nie, ja maar, ja maar ja maar ... So WHAT ... Daar is slegte mans en vrouens, so is almal sleg, jou ma en pa en broer en suster en kind ook?
As 'n mens iets negatief teenkom, is dit reg om dan negatief teen oor alles te wees? Word so 'n mens dan self negatief en dra die vrugte van die bose?
Of bly so 'n mens positief, dra hy die vrugte van die gees en skakel JUIS die negatiewe om in positiewe?
Laat ek nou dit vir jou se.
Daar is baie geleenthede daar buite en ek kan boeke daaroor skryf, maar niks sal werk as jy nie SELF die wil, geloof en DAAD het om dit te laat werk nie en ek kan nou vir jou se baie min mense het dit want hulle maak staat op "god", op ander, in plaas van hulself en dit is dan ook die verskil tussen ryk en arm, want die rykes DOEN en die armes sit en wag vir iemand anders om vir hulle te doen, te dink, te gee, te leer.
Ek het feitlik niemand nie, niemand vir wie ek kan vra nie, nie eens mee gesels oor my besigheid nie, raad vra nie, tog het ek alles self geleer, self gedoen, selfs programmering waarvan 'n gekwalifiseerde programmeer gese het wow, nie eens baie gegradueerdes sal DIT kan doen nie.
Maar as ek 'n hele website opstel (www.saweb.info) met inligting, motivering, selfs 'n gratis eboek wat enige gewone mens BAIE kan leer oor geldsake "Die Rykste Man in Babylon", wat nogal ooreenstem met wat die Bybel mens leer oor geld, dan is dit teveel moeite om te lees, te leer, VIR DAARDIE MENS SE EIE VOORDEEL EN TOEKOMS.
Maak dit sin? Hoekom kan 'n DOWE persoon homself leer, vir ander probeer help en leer, maar perfek normale HORENDES kan nie of meer akkuraat, WIL NIE???
Toets dit gerus.
Share hierdie met 'n paar mense, en vra hulle dan die volgende dag of hulle NET hierdie stuk GELEES het.....